# Andrej Meszároš

### Z Wikipédie

Andrej Meszároš (* 13. október 1985, Považská Bystrica) je slovenský reprezentant v ľadovom hokeji.

Andrej Meszároš je slobodný.

## [úprava] Klubový hokej

Andrej Meszároš je obranca. Je 182 cm vysoký a váži 82 kg (údaj z roku 2006). Je odchovancom Dukly Trenčín, za ktorú hral v slovenskej hokejovej extralige v sezónach 2002/03 a 2003/04. V roku 2004 ho draftoval klub NHL Ottawa Senators v prvom kole ako 23. v poradí. Sezónu 2004/05, hral za Vancouver Giants v nižšej zámorskej súťaži WHL. Pred sezónou 2005/06 uzavrel zmluvu s Ottawou s ročným príjmom 984 200 tisíc dolárov, čo je nezvykle veľa na nováčika v NHL. V prvom prípravnom zápase v drese Ottawy proti Toronto Maple Leafs podal dobrý výkon, strelil svoj prvý gól za Ottawu a dostal sa s číslom 14 do základnej zostavy Ottawy. Úvodná sezóna mu vyšla veľmi dobre. Nechýbal ani v jednom z 82 zápasov a po základnej časti skončil v hodnotení +/- s 34 bodmi tretí v celej NHL (dosiahol o bod menej ako jeho tímový spoluhráč Wade Redden a Michal Rozsíval, a rovnaký počet ako česká megahviezda Jaromír Jágr).

### [úprava] Míľniky

- 5. október 2005 - 1. zápas v NHL: Toronto Maple Leafs - Ottawa Senators 2:3 po samostatných nájazdoch
- 10. október 2005 - 1. bod v NHL: za asistenciu v zápase Ottawa Senators - Toronto Maple Leafs 6:5 po samostatných nájazdoch
- 9. december 2005 - 1. gól v NHL: Vancouver Canucks - Ottawa Senators 3:2 po samostatných nájazdoch
- 2. marec 2006 - 1. hviezda zápasu: Ottawa Senators - Washington Capitals 7:1

### [úprava] Klubová štatistika

Sezóna | Klub | Súťaž | Riadna sezóna | Play-off
--- | --- | --- | --- | ---
Počet zápasov | Góly | Asistencie | Body | Trestné minúty | Počet zápasov | Góly | Asistencie | Body | Trestné minúty
2002/03 | Dukla Trenčín | SHE | 23 | 0 | 1 | 1 | 4 | - | - | - | - | -
2003/04 | Dukla Trenčín | SHE | 44 | 3 | 3 | 6 | 8 | 14 | 3 | 1 | 4 | 2
2004/05 | Vancouver Giants | WHL | 59 | 11 | 30 | 41 | 94 | 6 | 1 | 3 | 4 | 14
2005/06 | Ottawa Senators | NHL | 82 | 10 | 29 | 39 | 61 | 10 | 1 | 0 | 1 | 18 | .

## [úprava] Reprezentácia

Andrej Meszároš získal v drese Slovenska striebornú medailu v roku 2003 na majstrovstvách sveta do 18 rokov. V seniorskej kategórii reprezentoval Slovensko na Majstrovstvách sveta v roku 2004, Majstrovstvách sveta v roku 2006 a Zimných olympijských hrách 2006 v Turíne. Odohral za Slovensko 23 reprezentačných zápasov. Oblieka reprezentačný dres s číslom 14.

### [úprava] Zimné olympijské hry 2006

Slovensko skončilo na Zimných olympijských hrách 2006 na piatom mieste. Po výborných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Andrej Meszároš vytvoril obrannú dvojicu so Zdenom Chárom a patril medzi obranné opory mužstva. Získal dva body za prihrávky na gól a v +/- hodnotení patril medzi najlepších hráčov.

### [úprava] Štatistika na ZOH

Rok | Počet zápasov | Góly | Asistencie | Body | Trestné minúty | +/- | Strely | Umiestnenie
--- | --- | --- | --- | --- | --- | --- | --- | ---
2006 | 6 | 0 | 2 | 2 | 4 | 5 | 4 | 5.

### [úprava] Majstrovstvá sveta 2006

Andrej Meszároš po vypadnutí Ottawy v play-off posilnil slovenskú reprezentáciu na Majstrovstvách sveta 2006 v lotyšskej Rige a nastúpil vo štvrťfinále proti Kanade. Bol to jeho jediný zápas na šampionáte, keďže Slovensko prehralo 1:4 a z ďalších bojov vypadlo.

### [úprava] Štatistika na MS

Rok | Počet zápasov | Góly | Asistencie | Body | Trestné minúty | +/- | Strely | Umiestnenie
--- | --- | --- | --- | --- | --- | --- | --- | ---
2004 | 7 | 0 | 1 | 1 | 2 | 0 | 4 | 4.
2006 | 1 | 0 | 0 | 0 | 0 | -3 | 1 | 8.

## [úprava] Externé odkazy

- Andrej Meszároš klubová štatistika na hockeyDB.com
- Andrej Meszároš na nhl.com
- Andrej Meszároš na stránke Ottawa Senators

Zdroj: "http://sk.wikipedia.org../../../a/n/d/Andrej_Mesz%C3%A1ro%C5%A1_76d1.html"

Kategórie: Narodenia v 1985 | Slovenskí hokejisti | Slovenskí olympionici | Účastníci MS v hokeji 2006 | Hráči Ottawa Senators

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English
- Suomi
- Français